**Florar**

*Dorurot*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din flori, din pomi, prin ochi-avizi adun,

Verdele crud și roz și albul pur,

Adânc le-ascund în suflet căci vreau să le sădesc,

Mi-e sufletul mai tânăr... când văd culori cum cresc!...

Parfum din pomi și flori mă nalță peste-ogor,

Din maci culeg tot roșul, în suflet îl strecor,

Să răsădesc iubire, pe lume s-o presar,

Să fie armonie până la alt Florar!...

Prin flori, prin pomi, prin văi ori munți,

Parfum respiră firea de-ți vine s-o săruți!

În zbor și cântec, păsări, înaltul cuceresc,

Iar inima-mi iubește... dușmani câți întâlnesc!...

Parfum și cânt pui în corabia vieții,

Șaman ce naște fumul tinereții,

Cu verde crud și roz și albul pur

Aprins de roșul macilor în jur,

Rămâi Florar un an întreg la noi,

Să văd cum fuge timpul... înapoi!